દુષ્કાળના ભણકારા વચ્ચે આજથી મોરબી તાલુકાના ડેમી સિંચાઈ યોજના અંતર્ગત આવતા જુદા – જુદા ૧૭ ગામના ખેડૂતો દ્વારા ડેમી – ૩ યોજના નજીક આવેલ મેલડી માતાના મંદિર ખાતે ધરણા પ્રદર્શન શરૂ કરાયું છે, આજે સવારથી ગુજરાત કિશાન સંગઠનના ઉપ પ્રમુખ લક્ષમણભાઈ આહીરની આગેવાની હેઠળ જુદા-જુદા ૨૦ ગામોના ખેડૂતો અને આગેવાનોએ મોટી સંખ્યામાં ઉપસ્થિત રહી ધરણા સ્થળે શાંતિ પૂર્વક સરકાર સામે વિરોધ પ્રદર્શન કરી ડેમોને પાણીથી છલકાવી દેવા માંગ દોહરાવી હતી.